কেউ জিতে আসার চিন্তা করলে তাকে এই সব কথা ভাবতে হবে । এমনি এমনি কেউ ভোট দিবে না । ভোট বাগিয়ে আনার সব শর্ত পূরণ করতে হবে । আর যারা রাইডিংয়ে প্রার্থি হয়েছেন তারা কি নিজ রাইডিংয়ের ডেমোগ্রাফিক ফেক্টোরগুলি নিয়ে কোন রিসার্চ করেছেন ? আপনার রাইডিংয়ে ভোটার কত , এই ভোটারদের মধ্যে কোন জাতি সংখ্যাধিক্য , এর পরে কোন জাতির অবস্থান , তারা কোন শ্রেণীর প্রতিনিধিত্ব করে , তাদের আয় কি , শ্রমজীবীদের অবস্থান কেমন , চাকুরীজীবী/পেশাজীবীদের অবস্থান , বয়স্করা কত অংশ জুড়ে আছে , যুব শ্রেণী যারা নতুন ভোটার হয়েছেন তাদের অবস্থানই বা কি ইত্যাদি জানতে হবে । তারা কি কারনে আপনাকে ভোট দিবে ? আপনি কি এমন করেছেন তাদের জন্য যে তারা ভোট দিবে ? সেই প্রশ্নের উত্তর গুলি পরিষ্কারভাবে জানতে হবে । আপনি যদি ভাবেন আমার রাইডিংয়ে বাঙালি/বাংলাদেশীদের উল্লেখযোগ্য একটা হার আছে তাই আমার জিতে আসা কোন ব্যাপার না , তাহলে আপনি বোকার স্বর্গে বাস করছেন !! বিষয়টি এত সহজ হিসাব নয় । বাঙ্গালি/ বাংলাদেশীদের জন্য দৃশ্যমান কাজগুলি করে দেখাতে হবে যাতে একবাক্যে কোন বাঙালি/ বাংলাদেশী বলতে পারেন , ইয়েস, উনি কমিউনিটির জন্য , এই এলাকার জন্য অনেক কিছু করেছে্, তাই তাকে ভোট দিবো ।